Godkjent 2. desember 2009

REFERAT FRA MØTET I STYRET I ALLMENNLEGEFORENINGEN
28. oktober 2009

Dato: 		28. oktober 2009 

Møtested:	Gardermoen 

Deltakere: 
Trond Egil Hansen, leder
Ståle Onsgård Sagabråten, nestleder
Stian Lobben
Bjørn Nordang
Kjartan Olafsson
Bodil Aasvang Olsen
Kari Sollien

Referent:	Camilla Fagerholt Storli	

Sak 164/2009 – Politisk time

•	Fastlegen.no. Redaksjonsrådet har hatt sitt første møte. Det har også vært møte med Halogen. Planlagt oppstart under Våruka 2010.
•	Kontakt med media vedrørende både svineinfluensa og ”raskere tilbake”.
•	Møte i styret i Allmennmedisinsk forskningsfond. 
•	Kurs i helsepolitikk under Våruka.  
•	Eyr.
•	Møte i Allmennmedisinsk forskningsutvalg (AFU) i Bergen.
•	Brevet fra Allmennmedisinsk utdanningsutvalg (AU) til studiedekanene om hvordan allmennmedisin utdanningen bør endres i studiene.
•	Arbeidsgruppe som skal identifisere og foreslå arbeidsformer som kan virke fremmende for rekruttering til ledelse i Allmennlegeforeningen og Norsk forening for allmennmedisin – gruppen vil bli anmodet om å utarbeide et mandat som forelegges styrene i foreningene. Tidsfrist neste styremøte.
•	Møte med Helse Sør-Øst – nedskjæring av forskning. 
•	Prosjekt anskaffelse og pilotering av interaktiv løsning for laboratorierekvirering /henvisning fra legekontor til helseforetak i Helse Sør-Øst. 
•	Prosjektene om pasientreiser og elektronisk frikort. 
•	E-helseseminaret i Bergen. 
•	ELIN – prosjektet knyttet til sykemelding. 
•	Møte om Norsk helsenett. 
•	PKI-informasjon.
•	Møte med lederen for Stortingets Helse- og omsorgskomité 28. oktober 2009. 
•	Kjernejournal møte 29. oktober 2009.
•	Norm for informasjonssikkerhet.
•	Revisjon av studieplan i Tromsø. 
•	Møtet i Hovedkomiteen for Våruka. 
•	Personlige brev fra et dansk vaksinasjonsfirma til pasienter hvor det synes som det innkalles til vaksinasjon. 
•	Sentralstyret har vedtatt at det skal nedsettes en arbeidsgruppe med mandat å utrede forslag om etablering av kompetanseområder i alders- og sykehjemsmedisin, herunder funksjon og virkeområde, kompetanseområdets plass i helsetjenesten og behov for leger med kompetanse i alders- og sykehjemsmedisin. Læringsmålene og kravene til utdanning skal beskrives.
•	Influensaen.
•	Legevaktskonferanse.
•	Rekruttering av psykologer til kommunehelsetjenesten og evaluering av samarbeid med fastlegene.
•	Allmennmedisinsk universitetsmøte.
•	Seminar i Høyres stortingsgruppe om samhandlingsreformen.
•	Møte med Helfo.
•	Mottatt oppsigelse fra nettredaktøren.

Sak 165/2009 - Referat fra styremøte 1. oktober 2009

Utkastet til referat fra styremøte 1. oktober 2009 ble gjennomgått. 

Vedtak:  Referatet ble godkjent med noen endringer

Sak 166/2009 – Kursavgifter for 2010	

Styret gjennomgikk regnskapene for kursene, og diskuterte kursavgiftene for 2010.

Vedtak: Styret besluttet følgende kursavgifter for 2010:

•	Kurs i fysikalsk medisin:	kr 5 300,-.
•	Geilo kurset: 			kr 5 000,-.
•	Solstrandkurset: 		kr 5 300,-.
•	Nord-Norgekurset: 		kr 5 000,-.
•	Kurs i helsepolitikk: 		kr 1 500,-
•	Ledelseskurset: 			kr 3 500,-

Sak 167/2009 – Oppretting av arbeidsgruppersom skal utrede og komme med forslag til endringer av reglene for spesialistutdanningen i allmennmedisin	

Spesialitetskomiteen i allmennmedisin rettet den 22. mai 2009 en henvendelse til Allmennlegeforeningen og Norsk forening for allmennmedisin om endring av reglene for spesialistutdanning og forslag om opprettelse av arbeidsgrupper. 

For det føreste viser Spesialitetskomiteen i allmennmedisin til at de har fått en rekke henvendelser de siste årene om reglene for videre- og etterutdanning i allmennmedisin kan endres slik at allmennleger som velger ikke å være fastleger, men velger hovedstilling i arbeidsområder med nær tilknytning til allmennmedisin, kan bli spesialister i allmennmedisin eller opprettholde spesialiteten. Spesialitetskomiteen foreslår at det opprettes en arbeidsgruppe med to medlemmer fra Allmennlegeforeningen, Norsk forening for allmennmedisin og Spesialitetskomiteen som kan utrede saken, og utarbeide et forslag til regler i løpet av høsten 2009. 

For det andre viser Spesialitetskomiteen til vedtak om etablering av Senter for allmennmedisinsk kvalitetsutvikling (SAK), og at det må utredes hvordan spesialistreglene bør være i forhold til kvalitetsarbeid ved legekontorer og legevakter. Spesialitetskomiteen viser videre til at det er ønskelig å utrede om det skal innføres regler om obligatorisk kvalitetsarbeid i spesialistreglene, både i videre- og etterutdanningen. Spesialitetskomiteen foreslår at det opprettes en arbeidsgruppe med ett medlem fra Allmennlegeforeningen, Norsk forening for allmennmedisin og Spesialitetskomiteen samt Janecke Thesen som i løpet av 2009 skal utrede saken og foreslå regler for poeng for kvalitetsarbeid i videre- og etterutdanningen i allmennmedisin.

Det forrige styret drøftet forslagene på styremøtet 2. juni 2009, se sak 93/2009, og var enig om at de to foreslåtte arbeidsgruppene opprettes.  

Vedtak: 
Bjørn Nordang og Stian Lobben deltar for Allmennlegeforeningen i gruppen som skal utrede om reglene for videre- og etterutdanning i allmennmedisin kan endres slik at allmennleger som velger å ikke være fastleger, men velger hovedstilling i arbeidsområder med nær tilknytning til allmennmedisin, kan bli spesialister i allmennmedisin eller opprettholde spesialiteten. Gruppen skal utarbeide et forslag til regler.

Kari Sollien deltar for Allmennlegeforeningen i gruppen som skal utrede hvordan spesialistreglene bør være i forhold til kvalitetsarbeid ved legekontorer og legevakter, og om det skal innføres regler om obligatorisk kvalitetsarbeid i spesialistreglene, både i videre- og etterutdanningen, og som skal foreslå nye regler for poeng for kvalitetsarbeid i videre- og etterutdanningen i allmennmedisin. 

Sak 168/2009 – Forhandlinger om mønsteravtale for tariffavtale med hjelpepersonells fagforeninger	

Hanne Gillebo-Blom fra Forhandlings- og helserettsavdelingen i Legeforeningen orienterte om at sekretariat de siste årene har blitt kontaktet av en del legekontorer som har mottatt krav om tariffavtale fra sine ansatte. Kravene har vært fremsatt av de ansattes arbeidstakerorganisasjoner, Fagforbundet eller Delta (tidligere KFO). 

Fra 2006 har Legeforeningen, ved Forhandlings- og helserettsavdelingen, vært involvert i en håndfull reelle forhandlinger, hvorav tre har munnet ut i tariffavtaler.

Fagforbundet har kontaktet Legeforeningen med forslag om forhandlinger om en tilpasset mønsteravtale som kunne brukes som utgangspunkt for inngåelse av tariffavtaler mellom Fagforbundet og den enkelte legevirksomhet. Spørsmålet skal opp i Tariffutvalget for privat praksis den 11. november, som igjen vil gi sentralstyret en tilrådning.  Gillebo-Blom orienterte om at også Delta har tatt kontakt med ønske om mønsteravtale, men man har avventet konkretet diskusjoner inntil tariffutvalget og eventuelt sentralstyret har tatt prinsipiell stilling til spørsmålet.  

Legeforeningen har i forhandlingene presisert at dette skal være en mønsteravtale som foreningen kan anbefale medlemmene å inngå, men at det bør foregå lokale tilpasninger etter lokale forhandlinger.

Styret diskuterte utkastet til mønsteravtalen, og særlig forhold knyttet til pensjon og minimumslønn. Det var enighet om at det er ønskelig med en mønsteravtale. Styret ønsker imidlertid mer informasjon vedrørende kostnader ved enkelte av punktene i utkastet til mønsteravtale.

Vedtak: Styret i Allmennlegeforeningen fant behov for en mønsteravtale. Kostnader knyttet til enkelte av punktene i utkastet til mønsteravtale vil bli tatt opp på et senere styremøte. 

Sak 169/2009 – Kravsinvitasjon revisjon av særavtale for tjenestegjøring i internasjonale operasjoner i forsvaret

Allmennlegeforeningen har mottatt brev av 30. september 2009 fra Legeforeningen om at forsvaret har sagt opp særavtalen for tjenestegjøring i internasjonale operasjoner til reforhandling per 31. desember 2009. Tidspunkt for reforhandling er ikke fastsatt.

Sekretariatet ber i ovennevnte brev om at yrkesforeningene innen 1. november 2009 gir innspill til krav til revisjonen.

Det ble understreket at det er viktig at inntektstap dekkes for de som driver egen praksis. 

Vedtak: Trond Egil Hansen utarbeider et utkast til brev som sendes styret på e-post til godkjenning

Sak 170/2009 – Kommuneprosjektet i Nasjonalt meldingsløft – oppnevnelse av representant for Allmennlegeforeningen 

Legeforeningen har i brev av 9. oktober 2009 anmodet Allmennlegeforeningen om å foreslå en allmennlege som kan være Legeforeningens representant i Kommuneprosjektet i Nasjonalt meldingsløft. Allmennlegeforeningen og Norsk forening for allmennmedisin kan foreslå hver sin kandidat, eller én som representerer begge foreningene.

Vedtak: Allmennlegeforeningens styre har vedtatt å fremme Morten Laudal som felles forslag fra AF og NFA til Kommuneprosjektet. 

Sak 171/2009 – Høringssak: ”Forslag om å endre navnet på spesialiteten Fysikalsk medisin og rehabilitering til Fysikalsk- og rehabiliteringsmedisin

Allmennlegeforeningen har mottatt brev av 21. september 2009 fra Legeforeningen vedrørende en henvendelse fra Norsk fysikalsk- og rehabiliteringsmedisin hvor det fremmes forslag om å endre navnet på spesialiteten Fysikalsk medisin og rehabilitering til Fysikalsk- og rehabiliteringsmedisin.

Vedtak: Allmennlegeforeningen avgir ikke uttalelse i saken.  

Sak 172/2009 – Høringssak: ”Utkast til forskrift om oppfølging og erstatning for personell som tjenestegjør eller har tjenestegjort i internasjonale operasjoner	

Allmennlegeforeningen har mottatt brev av 16. oktober 2009 fra Legeforeningen vedrørende utkast til forskrift om oppfølging og erstatning for personell som tjenestegjør eller har tjenestegjort i internasjonale operasjoner.

Vedtak: Det utarbeides utkast til høringsvar i samarbeid med Norsk forening for allmennmedisin

Sak 173/2009 – Praktiserende Lægers Organisations ordinære representantskabsmøde	

Praktiserende Læges Organisation har sendt ut invitasjon til Allmennlegeforeningen til sitt ordinære representantskapsmøte 28. november 2009. 

Vedtak: Allmennlegeforeningen har ikke anledning til å delta på møtet. 

Sak 174/2009 – Nasjonalt råd for spesialistutdanning av leger og legefordeling	

Anne Mathilde Hanstad ønsker å fratre som medlem av Nasjonalt råd for spesialistutdanning av leger og legefordeling. Det er sentralstyret som oppnevner medlemmene til Nasjonalt råd for spesialistutdanning for leger og legefordeling. 

Som nytt medlem etter henne foreslås oppnevnt Ole Strand. Han er forespurt og har sagt seg villig. 

Vedtak: Som nytt medlem etter Hanstad foreslås oppnevnt Ole Strand.

Sak 175/ 2009 – Representasjon i legeforeningens turnusråd	

Allmennlegeforeningen har mottatt brev av 23. oktober 2009 fra Legeforeningen hvor Allmennlegeforeningen ved styret blir bedt om å komme med forslag til kandidat til nytt turnusråd. 

Vedtak: Stian Lobben foreslås som kandidat til nytt turnusråd, og Ståle Onsgård Sagabråten foreslås som vara. 

Sak 176/2009 – Resultatrapport per 30. september 2009	

Resultatrapporten for 3. kvartal 2009 ble gjennomgått. 

Vedtak: Styret tok gjennomgangen til orientering. 

Sak 177/2009 invitasjon til Norsk medisinstudentforening	

Allmennlegeforeningen har mottatt invitasjon fra Norsk medisinstudentforening til Tillitsvalgtkurs 3 med ledervalgmøte 13. – 15. november 2009.

Vedtak: Trond Egil Hansen deltar på møtet til Norsk medisinstudentforening.